فحدود العشرة ديال هذ الصباح، وحسب النسب المئوية اللي عطات الوزارة، تسجلات 203 إصابة جديدة بفيروس كورونا المستجد فمراكش وحدها، وهذشي بسبب بؤرة معمل السردين فآسفي اللي تسجلات فيه لحد الساعة أكثر من 400 حالة، وهكذا وصل عدد المصابين فالجهة ل2518. بالنسبة للجهات الأخرى، سجلات كازا سطات 62 إصابة جديدة، ووصل المجموع فيها ل3660، وسجلات العيون الساقية الحمرا 37 حالة، ووصل المجموع ل676. بالنسبة للجهات الأخرى، ماسجلات إصابات إضافية كثيرة، طنجة سجلات 2 ، والرباط سلا القنيطرة ، وجهة الشرق حتى هي نفس الشي . جهة فاس مكناس وجهة بني ملال خنيفرة سجلو إصابة لكل وحدة فيهم، وبلغ مجموع الإصابات عندهم على التوالي 1516 و153. أما بالنسبة لجهات درعة تافيلالت وسوس ماسة وكَلميم وادنون والداخلة واد الذهب، فماسجلو حتى شي إصابة هذ الصباح. ولنا عودة من الوضعية الوبائية للجهات والأقاليم فالعشية. 
الحصيلة الوبائية لكورونا فالجهات هاد الصباح: 203 تصابو فبؤرة آسفي و62 فكازا و37 فالعيون